钦定古今图书集成/明伦汇编/氏族典/第404卷 > 《廖用贤尚友录》 > 褚裒
## 钦定古今图书集成/明伦汇编/氏族典/第404卷 > 《廖用贤尚友录》 > 褚裒

按《晋书褚裒传》：裒字季野，少有盛名。桓彝目之曰：“季
野有《皮里春秋》。”言其外无臧否而内有褒贬也。谢安
亦云：裒虽不言，而四时之气备矣。初为西阳王掾吴
王文学。苏峻构逆，郄鉴以裒为参军。峻平，封都乡亭
侯，迁司徒从事中郎，除给事黄门侍郎。康帝为琅琊
王，除建威将军、江州刺史，镇平州，征为左将军、兖州
刺史、都督兖州徐州之琅琊诸军事、假节，镇金城，又
领琅琊内史。康献太后临朝，授都督徐兖青扬州之

征讨大都督青扬徐兖豫五州诸军事。永和五年卒，
年四十七，赠侍中、太傅，谥元穆。